โทนี่พอใจกำไรแบงก์ ลุยสร้างฐาน‘รูดปรื๊ด’
“ชาติศิริ” พอใจผลกำไรแบงก์กรุงเทพไม่ห่วงโตน้อย
23 ต.ค. 2555

“ชาติศิริ” พอใจผลกำไรแบงก์กรุงเทพไม่ห่วงโตน้อย 
นายชาติศิริ โสภณพนิช กรรมการผู้จัดการใหญ่ ธนาคารกรุงเทพ กล่าวว่า ตัวเลขผลการดำเนินงานและผลกำไรในไตรมาส 3 ของธนาคารยังอยู่ในระดับที่พอใจและเป็นไปตามที่ฝ่ายบริหารได้คาดการณ์ไว้ ส่วนกรณีที่มีการตั้งข้อสังเกตถึงการเติบโตของสินเชื่อรายย่อยที่น้อยกว่าธนาคารขนาดใหญ่แห่งอื่นนั้น เชื่อว่ายังไม่ใช่ประเด็นที่มีผลกระทบต่อกำไรของธนาคาร และจะยังไม่ปรับกลยุทธ์
ทั้งนี้ ธนาคารกรุงเทพ มีผลกำไรสุทธิไตรมาส 3/2555 จำนวน 7,803 ล้านบาท ลดลงจากไตรมาสก่อน 1,071 ล้านบาท 
นายโชค ณ ระนอง ผู้ช่วยผู้จัดการใหญ่ ผู้จัดการสายบัตรเครดิต ธนาคารกรุงเทพ เปิดเผยว่า ธุรกิจบัตรเครดิตเป็นหนึ่งในธุรกิจลูกค้าราย ย่อยที่ธนาคารต้องการเพิ่มฐานลูกค้าเพื่อสร้างรายได้ โดยจะพยายามรักษาสมดุล ด้วยการขยายฐานลูกค้าราย ย่อยให้มากขึ้น และต้องรักษาคุณภาพ ลูกค้า ปัจจุบันมีจำนวน 1.3 ล้านบัตร ธนาคารไม่ได้ต้องการเป็นที่ 1 ของจำนวนผู้ออกบัตร เพราะต้องการเน้นเรื่องคุณภาพ โดยปัจจุบันลูกค้าผู้ถือบัตรมีรายได้เฉลี่ย 2 หมื่นบาท ใช้จ่ายเฉลี่ยเดือนละ 1.2 หมื่นบาท